Seuns in hof ná moord by skoolkoshuis | Maroela Media
Twee 15-jarige seuns verskyn Dinsdag in die Seshego-landdroshof buite Polokwane, Limpopo, in verband met die moord op 'n 12-jarige skoolmaat die afgelope naweek.
Kol. Moatshe Ngoepe, polisiewoordvoerder, het gesê die polisie en paramedici is Saterdag na die skool ontbied nadat die twee seuns glo die 12-jarige leerder by die skoolkoshuis van die Grace and Hope Special School aangerand het.
Die Grace and Hope Special School is 'n skool vir leerders met ernstige intellektuele gestremdhede.
Die voorval het by die skoolkoshuis plaasgevind. Ngoepe het gesê dit is egter nie duidelik wat tot die aanranding aanleiding gegee het nie. Die slagoffer was met die polisie en paramedici se aankoms op die toneel reeds dood.
Sam Makondo, woordvoerder van die departement van onderwys in Limpopo, het gesê twee leerders wat 'n kamer met die slagoffer deel, het 'n onderwyser ontbied nadat hulle gesien het die seun beweeg nie en haal ook nie asem nie.
Volgens Makondo sal 'n amptenaar van die departement die hofverrigtinge vandag bywoon. Hulle werk baie nou saam met die polisie om die verloop van gebeure uit te pluis.
Die twee seuns verskyn op 'n aanklag van moord. Omdat hulle minderjarig is, is die verrigtinge nie oop vir die publiek nie.
Die voorval by die skool kom net enkele weke ná sewe minderjariges, almal tussen 15 en 16 jaar oud, in hegtenis geneem is in verband met die moord op Thoriso Themane (27). Themane is op 23 Februarie in Florapark in Polokwane aangerand en vir dood agtergelaat. Hy was glo van 'n musiekoefening op pad huis toe, toe hy deur 'n groep oorval en aangerand is. Video's is boonop van die voorval gemaak en op sosiale media versprei.
Een van die video's wys hoe 'n bebloede Themane gesleep, geslaan en geskop word. 'n Ander wys hoe Themane se oënskynlik lewelose liggaam straataf gesleep word.
Benewens die groep minderjariges is twee volwassenes ook in verband met Themane se dood aangekeer. Die betrokkenes het reeds in die hof verskyn en is op borgtog vrygelaat. Die saak teen hulle word in Mei voortgesit.
As die gemors op so jong ouderdom begin moor, gaan hulle beslis reeks moordenaars word. Did afgryslik om 'n getremde jong kind net so te vermoor en die ander wat 'n lyk in die straat afsleep?????? Hoe wreed en almal nog so jonk. Daar moet geen genade getoon word nie want hulle het geen genade aan die slagoffers getoon nie. Afgryslik wreed!!!!! Sterkte aan die oorledenes se families.
'n Boosheid skyn posgevat het in die land.
Wat se malena nou.. Seker weer apartheid se skuld.
Kan die regering nie sien dat alles in so 'n gemors is of is hulle te besig met hulle eie gewin.
Die 12 -jarige moes in die eerste plek nie 'n kamer gedeel het met kinders wat soveel ouer is as hy nie. DInk net hoe lank was hy nie al geboelie nie? Ek glo hy's uiteindelik verlos. Dis so hartseer.